[Foto’s] Treinwaens brand in PtaDie treinwa wat brand. Foto: EmerGMed Twee waens van ŉ passasierstrein is Woensdagmiddag in Centurion aan die brand gesteek te midde van wydverspreide optogte in die middestad. Lillian Mofokeng, Metrorail se woordvoerder, het gesê voorlopige ondersoek dui aan die waens van Trein 0664 is omstreeks 13:40 by die treinstasie in Doringkloof aan die brand gesteek. “Geen beserings is tot dusver aangemeld nie. Die motief is onbekend en word ondersoek. ŉ Verklaring sal uitgereik word wanneer ons meer inligting het,” het Mofokeng gesê. Johan Pieterse, woordvoerder van die Tshwane-nooddienste, het aan Maroela Media gesê dit is nog nie duidelik of die voorval met die onluste in die middestad verbind kan word nie. Die voorval word ondersoek. Julius Malema, leier van die EFF, het Woensdag saam met duisende ondersteuners na die Uniegebou beweeg om pres. Jacob Zuma te “dwing” om te bedank. ŉ Petrolbom is tydens die betoging na die standbeeld van Paul Kruger geslinger en het gou uitgebrand. Kyk die video hier.